text: Testfamilier spændte på, om el-biler kan klare kulde
  14 december 2010 kl. 19.51
  Otte Horsens-familier skal de næste tre måneder køre el-bil.
  Det var nogle spændte familier, der igår fik udleveret deres el-bil.
  Tine Hansen har meldt sig til el-bil-projektet sammen med hele sin familie, som også består af Dennis og tre
  børn på henholdsvis 0, 2 og 3 år.
  - Jeg var spændt på, hvordan bilen ville reagere i det kolde vejr, og om vi kunne få den varmet op indenfor. Bilen blev startet, ungerne blev placeret på bagsædet, og da havde bilen faktisk allerede en ganske hæderlig temperatur, selv om det var meget koldt udenfor. Så jeg er
  positiv overrasket over den første tur, siger Tine Hansen.
  Bag Projekt Prøv1elbil står Teknologisk Institut, NRGi, Horsens og Hedensted Kommuner samt Energi Horsens. 
  I løbet af tre år skal 100 familier hverdagsteste en elbil.
  Projektet begyndte i Juelsminde i december 2009 og kører i Horsens i det meste af 2011.
  